นกเขาไม่ขัน ทำยังไงดีครับ
สวัสดีครับ อาการนกเขาไม่ขัน เกิดจากสาเหตุได้หลายอย่าง ทั้งทางร่างกายและจิตใจ ส่วนใหญ่เกิดได้ในชายอายุมากกว่า 40 ปี ได้แก่1.โรคหลอดเลือดต่างๆ เช่น โรคหัวใจ เส้นเลือดตีบ เส้นเลือดของอวัยวะเพศมีการตีบ ตัน2.โรคประสาท ความเครียด โรคซึมเศร้า วิตกกังวล บางคนมีประสบการณ์ทางเพศ เกิดความไม่มั่นใจ กลัวถูกหัวเราะเยาะในปมด้อยของตนเอง3.การกินเหล้า สูบบุหรี่4.การใช้ยาบางอย่างที่เกี่ยวกับการออกฤทธิ์ต่อจิตประสาท สารเสพติด5.การมีโรคเรื้อรัง เช่น เบาหวาน ความดันโลหิตสูง ไทรอยด์6.การมีเพศสัมพันธ์ถี่เกินไป ภายใน 1-2 ชม. คนสูงอายุโอกาสที่จะมีการแข็งตัวครั้งที่สองจะยิ่งช้าลง เนื่องจาก Hormone เพศชายน้อยกว่าในวัยรุ่นการรักษาควรไปพบแพทย์เพื่อวินิจฉัยหาสาเหตุให้ได้ก่อนครับ ต้องรักษาต้นเหตุก่อน เช่น รักษาเบาหวาน พยายามออกกำลังกาย ไม่อ้วน ไม่เครียด พักผ่อนให้เพียงพอ ถ้าไม่มีความผิดปกติทางฝ่ายกายจริงๆ ปัจจุบันมียาช่วยให้การทำงานของอวัยวะเพศชายแข็งตัวอยุ่ได้นานๆ ควรปรึกษาแพทย์เฉพาะทางอย่างใกล้ชิดเพราะยาดังกล่าวมีฤทธิ์ทำให้เส้นเลือดอวัยวะเพศไม่ไหลกลับ ขยายหลอดเลือด จะมีผลต่อความดันโลหิต และหัวใจได้กรุณาอ่านเพิ่มเติมเรื่องนกเขาไม่ขันได้ที่นี่ครับ